2.8.2008 г., стр. 32).
 (12) Регламент (ЕО) No 1251/2008 на Комисията от 12 декември 2008 г. за прилагане на Директива 2006/88/ЕО на Съвета по отношение на условията и изискванията за сертифициране при пускането на пазара и вноса в Общността на аквакултури и продукти от тях и за установяване на списък с векторни видове (ОВ L 337, 16.12.2008 г., стр. 41).
 (13) Решение 2010/472/ЕС на Комисията от 26 август 2010 г. относно вноса в Съюза на сперма, яйцеклетки и ембриони от животни от рода на овцете и козите (ОВ L 228, 31.8.2010 г., стр. 74).
 (14) Решение за изпълнение 2011/630/ЕС на Комисията от 20 септември 2011 г. относно вноса в Съюза на сперма от домашни животни от рода на едрия рогат добитък (ОВ L 247, 24.9.2011 г., стр. 32).
 (15) Решение за изпълнение 2012/137/ЕС на Комисията от 1 март 2012 г. относно вноса в Съюза на сперма от домашни животни от рода на свинете (OB L 64, 3.3.2012 г., стр. 29).
 (16) Решение за изпълнение (ЕС) 2019/294 на Комисията от 18 февруари 2019 година за установяване на списъка с територии и трети държави, от които е разрешен вносът в Съюза на кучета, котки и порове, и на образеца на ветеринарен здравен сертификат за такъв внос (ОВ L 48,20.2.2019 г., стр. 41).
 ПРИЛОЖЕНИЕ I
 Общи правила за приложения II—XXII
 В настоящото приложение се определят следните общи правила, приложими за приложения II—XXII:
 1.
 Когато ветеринарно-здравните изисквания за въвеждането в Съюза на пратките, посочени в член 3, са изпълнени за цялата територия на трета държава или територия на произход, въпросната трета държава или територия е включена в списъка със своя код по ISO, следван от „0“.
 2.
 Когато ветеринарно-здравните изисквания за въвеждането в Съюза на пратките, посочени в член 3, са изпълнени само за зона на трета държава или територия на произход, въпросната зона е включена в списъка със своя код по ISO, следван от цифра, различна от „0“.
 Тези зони са описани в част 2 от съответното приложение.
 3.
 Образците на ветеринарни здравни сертификати за посочените в член 3 пратки, указани в таблицата в част 1 от съответното приложение към настоящия регламент, са образците, установени в:
 а)
 приложение II към Регламент за изпълнение (ЕС) 2021/403 (1) на Комисията (SANTE/7088/2020 — сертификати TERRE);
 б)
 приложение III към Регламент за изпълнение (ЕС) 2020/2235 на Комисията;
 в)
 приложение II към Регламент за изпълнение (ЕС) 2020/2236 на Комисията.
 4.
 Посочените в член 4 специални условия, ако има такива, са определени в таблицата в част 1 от съответното приложение и са описани в таблицата в част 3 от същото приложение.
 5.
 Посочените в член 4 гаранции за здравето на животните, ако има такива, са определени в таблицата в част 1 от съответното приложение и са описани в таблицата в част 4 от същото приложение.
 6.
 Крайните и началните дати, посочени в таблицата в част 1 от приложения II—XXII, се отнасят до конкретните времеви ограничения, приложими за въвеждането в Съюза на пратките, посочени в член 3, от съответните зони съгласно установеното в правилата на Съюза.
 7.
 Изискванията за ветеринарно